**355/2016.(X.27.) Kgy. sz. határozat**

1. A Közgyűlés egyetért azzal, hogy a Savaria Megyei Hatókörű Városi Múzeum gazdasági feladatait 2017. évtől a Szombathelyi Egészségügyi és Kulturális GESZ lássa el, erre tekintettel
2. a Szombathelyi Köznevelési GAMESZ létszám-előirányzatát (intézmény üzemeltetési létszám) 2017. január 1. napjától 2 fővel, 154 főről 152 főre csökkenti;
3. a Szombathelyi Egészségügyi és Kulturális GESZ létszám-előirányzatát 2017. január 1. napjától 2 fővel, 93 főről 95 főre megnöveli. A szakmai létszám változatlanul 61 fő marad, az intézmény üzemeltetési létszám 32 főről 34 főre nő;
4. a feladat átadója a feladat átvevője részére, a feladat ellátásához két számítógépet és két monitort biztosít.
5. A Közgyűlés a Savaria Megyei Hatókörű Városi Múzeum gazdasági feladatainak ellátásával kapcsolatos költségeket (2 fő személyi juttatása, dologi kiadások) a Szombathelyi Egészségügyi és Kulturális GESZ 2017. évi költségvetésében biztosítja.
6. A Közgyűlés felkéri a Polgármestert, hogy a Szombathelyi Egészségügyi és Kulturális GESZ, valamint a Szombathelyi Köznevelési GAMESZ alapító okiratának módosítását, valamint a Savaria Megyei Hatókörű Városi Múzeum és a Szombathelyi Egészségügyi és Kulturális GESZ közötti munkamegosztás és felelősségvállalás rendjét tartalmazó megállapodást terjessze a Közgyűlés soron következő ülése elé.
7. A Közgyűlés felkéri a Szombathelyi Egészségügyi és Kulturális GESZ, a Szombathelyi Köznevelési GAMESZ, valamint a Savaria Megyei Hatókörű Városi Múzeum igazgatóit, hogy a feladatváltozással összefüggésben aktualizálják Szervezeti és Működési Szabályzatukat, és küldjék meg azt jóváhagyásra.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 (A végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője,

 Stéger Gábor, a Közgazdasági és Adó Osztály vezetője

 Imréné Erényi Katalin, a Szombathelyi Köznevelési GAMESZ igazgatója,

 Vigné Horváth Ilona, az Egészségügyi és Kulturális GESZ igazgatója,

 Csapláros Andrea, a Savaria Megyei Hatókörű városi Múzeum igazgatója)

**Határidő:** azonnal, illetve 2017. január 1. /az 1. pont vonatkozásában/

 2016. december havi Közgyűlés /a 3. pont vonatkozásában/

az Önkormányzat 2017. évi költségvetéséről szóló rendeletének elfogadása /a 2. pont vonatkozásában/

2017. február 28. /a 4. pont vonatkozásában /